2. OSKARJEV POHOD - 21. 9. 2019

Šolski sklad OŠ Oskarja Kovačiča je zelo aktiven. Stalno se trudi, da bi z novimi akcijami pridobil dodatna sredstva, s katerimi bi lažje izpolnjeval njegove prednostne naloge (zviševanju standarda pouka, pomoč pri izobraževanju in vključevanju učencev s slabim materialnim statusom, dodatno izobraževanje nadarjenih učencev, promocija šole).

Zato vas že sedaj vabimo na **2. Oskarjev pohod**, ki bo v soboto, 21. 9. 2019.

Vabimo vse starše, babice, dedke, prijatelje, krajane in občane Ljubljane, da se nam pridružite. Pričakujemo vas od 9.00 ure naprej na Dolenjski cesti 20 ali na PŠ Rudnik.

Krožna pot nas bo vodila mimo observatorija, do najvišjega vrha Mazovnik, podružnične šole Rudnik, šole na Galjevici in nazaj do Dolenjske ceste 20. Na kontrolnih točkah se boste ob določenih aktivnostih malo pozabavali, izvedeli kaj novega in potrjevali svoje kartončke, prejete na začetku pohoda.

Pohod je postal tradicionalen in se izvaja v tednu ČS Rudnik. Pohod ima tudi dobrodelno noto, zato bomo veseli vsakega prostovoljnega prispevka.

 UO šolskega sklada OŠ Oskarja Kovačiča